Dagoberto

Dagoberto Pelentier (enam tuntud lihtsalt kui Dagoberto; sündinud 22. märtsil 1983 Dois Vizinhoses) on endine Brasiilia jalgpallur (ründaja).

Ta alustas klubikarjääri 2001. aastal Atlético Paranaenses, kus mängis kuni 2007. aastani. Brasiilia kõrgliigas mängis ta karjääri jooksul veel São Paulo (2007–2011), Internacionali (2012–2013), Cruzeiro (2013–2015), Vasco da Gama (2015) ja Vitória (2016) meeskonnas. Brasiilia meistriks tuli ta kokku viis korda, 2001. aastal Atlético Paranaensega, 2007. ja 2008. aastal São Pauloga ning 2013. ja 2014. aastal Cruzeiroga.

Tema ainsaks välisklubiks jäi USA liiga North American Soccer League'i klubi San Francisco Deltas, kus ta mängis kuni 2017. aastani.

Tema karjääri viimaseks klubiks jäi Brasiilia esiliiga klubi Londrina, kus ta mängis aastatel 2018–2019. 2018. aastal lõi ta esiliigas 18 väravat, millega oli liiga suurim väravakütt. Viimasel hooajal jäi tema arvele viis mängu ja kaks väravat.

2003. aastal osales ta Brasiilia kuni 20-aastaste koondisega Lõuna-Ameerika omavanuste meistrivõistlustel. Brasiilia sai turniiril teise koha ja Dagoberto oli nelja väravaga turniiril Brasiilia resultatiivseim mängija. Samal aastal osaleti veel Panameerika mängudel, kus saadi samuti teine koht, ja noorte maailmameistrivõistlustel, kus saavutati esikoht. 

Jalgpallurikarjääri lõpetamisest teatas ta 2019. aasta septembris."Aos 36 anos, atacante Dagoberto anuncia o fim da carreira: "Tudo tem seu tempo"". Portal Globo Esporte. 10.9.2019. Vaadatud 11.9.2019

 Saavutused 
Atlético Paranaense
Campeonato Brasileiro Série A: 2001
Campeonato Paranaense: 2005
São Paulo
Campeonato Brasileiro Série A: 2007, 2008
Internacional
Campeonato Gaúcho: 2012
Cruzeiro
Campeonato Brasileiro Série A: 2013, 2014
Campeonato Mineiro: 2014
Vasco da Gama
Campeonato Carioca: 2015
Vitória
Campeonato Baiano: 2016
San Francisco Deltas
North American Soccer League: 2017

 Viited 

Kategooria:Brasiilia jalgpallurid
Kategooria:Club Athletico Paranaense mängijad
Kategooria:São Paulo FC mängijad
Kategooria:Sport Club Internacionali mängijad
Kategooria:Cruzeiro Esporte Clube mängijad
Kategooria:Club de Regatas Vasco da Gama mängijad
Kategooria:Esporte Clube Vitória mängijad
Kategooria:Sündinud 1983